SL
L 229/38
Uradni list Evropske unije
18.9.2023
(g) svetuje in zagotavlja priporočila glede doslednega izvajanja te uredbe ter olajšuje sodelovanje med državami članicami in izmenjavo informacije o vprašanjih, povezanih s to uredbo. 3.
Evropski odbor za polprevodnike Komisiji svetuje v zadevah, povezanih z mednarodnim sodelovanjem v zvezi s polprevodniki.
V ta namen lahko upošteva stališča deležnikov, tudi stališča Industrijskega zavezništva za procesorje in polprevodniške tehnologije.
Evropski odbor za polprevodnike redno razpravlja in Komisijo obvešča o izidih teh razprav o naslednjem: (a) kako okrepiti sodelovanje vzdolž globalne vrednostne verige polprevodnikov med Unijo in tretjimi državami ob upoštevanju obstoječih mednarodnih sporazumov o sodelovanju s tretjimi državami; (b) katere tretje države bi lahko imele prednost pri okrepljenem mednarodnem sodelovanju v zvezi s polprevodniki, ob upoštevanju: (i)
dopolnjevanja in soodvisnosti vzdolž oskrbovalne verige polprevodnikov;
(ii) učinka trgovinskih politik, carin, izvoznih omejitev in trgovinskih ovir na oskrbo s polprevodniki ter učinka zaprtja podjetij, selitve proizvodnje ali prevzemov ključnih udeležencev na trgu Unije s strani subjektov s sedežem v tretjih državah na podlagi javno dostopnih informacij; (iii) potencialnega prispevka k zanesljivosti oskrbe ob upoštevanju njihove zmogljivosti za proizvodnjo polprevodnikov, vmesnih proizvodov in surovin, potrebnih za proizvodnjo polprevodnikov ali vmesnih proizvodov; (iv) obstoječih sporazumov o sodelovanju med tretjimi državami in Unijo.
Ta odstavek ne posega v pristojnosti Evropskega parlamenta in Sveta na podlagi Pogodb. 4.
Evropski odbor za polprevodnike po potrebi zagotavlja koordinacijo, sodelovanje in izmenjavo informacij z ustreznimi strukturami za krizno odzivanje in krizno pripravljenost, vzpostavljenimi na podlagi prava Unije.
Člen 29 Struktura Evropskega odbora za polprevodnike 1.
Evropski odbor za polprevodnike sestavljajo predstavniki vseh držav članic.
Predstavnik Komisije je predsednik Evropskega odbora za polprevodnike. 2.
Vsaka država članica v Evropski odbor za polprevodnike imenuje predstavnika na visoki ravni.
Kadar je to ustrezno glede funkcije in strokovnega znanja, ima lahko država članica več kot enega predstavnika v zvezi z različnimi nalogami Evropskega odbora za polprevodnike.
Vsak član Evropskega odbora za polprevodnike ima namestnika.
Glasovalne pravice imajo samo države članice.
Vsaka država članica ima samo en glas, ne glede na število predstavnikov, ki jih ima. 3.
Na predlog Komisije in v dogovoru s predsednikom Evropski odbor za polprevodnike na prvem sestanku sprejme svoj poslovnik.
4.
Predsednik lahko ustanovi stalne ali začasne podskupine za preučitev specifičnih vprašanj.
Predsednik po potrebi pozove predstavniške organizacije iz vrednostne verige polprevodnikov, industrijsko zavezništvo za procesorje in polprevodniške tehnologije, sindikate ter uporabnike polprevodnikov na ravni Unije, da kot opazovalci prispevajo k delu takih podskupin.
Ustanovi se podskupina, ki vključuje raziskovalne in tehnološke organizacije Unije, da bi preučila posebne vidike strateških tehnoloških usmeritev in o tem poročala Evropskemu odboru za polprevodnike.